Projektas

LIETUVOS RESPUBLIKOS

ATLIEKŲ TVARKYMO ĮSTATYMO NR. VIII-787 2, 32, 4, 3419 IR 3420 STRAIPSNIŲ PAKEITIMO

ĮSTATYMAS

2017 m. vasario d. Nr.

Vilnius

1 straipsnis. 2 straipsnio pakeitimas

1.Pakeisti 2 straipsnio 64 dalį ir ją išdėstyti taip:

„64. Tiekimas Lietuvos Respublikos vidaus rinkai verslo tikslais – į Lietuvos Respublikos teritoriją įvežtų, Lietuvos Respublikos teritorijoje pagamintų baterijų ar akumuliatorių, elektros ir elektroninės įrangos, transporto priemonių perleidimas už atlygį ar nemokamai kitam asmeniui Lietuvos Respublikos teritorijoje arba sunaudojimui savoms reikmėms skirtų daugiau kaip 5 baterijų ar akumuliatorių, elektros ir elektroninės įrangos vienetų, vienos transporto priemonės, įskaitant joje įmontuotas baterijas ir akumuliatorius, nepriklausomai nuo jų skaičiaus transporto priemonėje, įvežimas į Lietuvos Respublikos teritoriją, pagaminimas Lietuvos Respublikos teritorijoje per kalendorinius metus.“

2.Pakeisti 2 straipsnio 65 dalį ir ją išdėstyti taip:

„65. Transporto priemonė – suprantama kaip apibrėžta Lietuvos Respublikos saugaus eismo automobilių keliais įstatymo 2 straipsnio 64 dalyje, išskyrus dviračius.“

2 straipsnis. 32 straipsnio pakeitimas

1. Papildyti 32 straipsnį nauja 1 dalimi:

„1. Tam tikros konkrečios atliekos tampa nebe atliekomis jas panaudojus, įskaitant, kai jos perdirbamos, Europos Sąjungos ir (ar) nacionalinių teisės aktų nustatyta tvarka ir atitinka konkrečius kriterijus, kurie turi būti parengti laikantis šių sąlygų:

1) medžiaga ar daiktas yra visuotinai naudojamas konkretiems tikslams;

2) tokia medžiaga ar daiktas turi paklausą;

3) medžiaga ar daiktas atitinka techninius reikalavimus konkretiems tikslams ir atitinka visus produktams taikomus teisės aktus ir standartus;

4) tokia medžiaga ar daiktas nedarys neigiamo poveikio visuomenės sveikatai ir aplinkai.“

2. Papildyti 32 straipsnį nauja 2 dalimi:

„2. Konkrečius kriterijus atskiriems atliekų srautams nustato Aplinkos ministerija.“

3 straipsnis. 4 straipsnio pakeitimas

1. Pakeisti 4 straipsnio 1dalį ir ją išdėstyti taip:

„1. Atliekų turėtojas šio Įstatymo ir kitų teisės aktų nustatyta tvarka turi atliekas perduoti atliekų tvarkytojams arba gali tvarkyti atliekas pats. Atliekos tvarkomos aplinkos ministro patvirtintose Atliekų tvarkymo taisyklėse nustatyta tvarka. Komunalinės atliekos tvarkomos savivaldybių atliekų tvarkymo taisyklėse nustatyta tvarka. Atliekų turėtojas pagal sudarytą rašytinės formos sutartį dėl atliekų naudojimo ir (ar) šalinimo atliekas perduoda atliekų tvarkytojams, turintiems teisę tvarkyti atliekas, išskyrus komunalinių atliekų perdavimą vadovaujantis šio Įstatymo 301 straipsniu. Perdavus atliekas atliekų tvarkytojams, atliekų turėtojo atsakomybė už atliekų sutvarkymą nėra panaikinama. Perdavus atliekas atliekų tvarkytojams, atliekų turėtojas privalo užtikrinti teisėtą ir tinkamą atliekų sutvarkymą ir turėti atliekų galutinį sutvarkymą įrodantį dokumentą, išskyrus komunalinių atliekų perdavimą vadovaujantis šio Įstatymo 301 straipsniu.“

4 straipsnis. 3419 straipsnio pakeitimas

1. Pakeisti 3419 straipsnio 2 dalį ir ją išdėstyti taip:

„2. Siekdama įvykdyti šio Įstatymo 3418 straipsnio 1 dalies 2 punkte apmokestinamųjų gaminių gamintojams ir importuotojams nustatytą pareigą, Organizacija privalo sudaryti:

1) sutartis su pagal aplinkos ministro nustatytą tvarką Organizacijos išrinktais apmokestinamųjų gaminių atliekų surinkėjais dėl apmokestinamųjų gaminių atliekų surinkimo, vežimo, paruošimo naudoti ir su apmokestinamųjų gaminių atliekų naudotojais (perdirbėjais) ir (ar) eksportuotojais dėl surinktų apmokestinamųjų gaminių atliekų panaudojimo. Šiose sutartyse turi būti numatyta apmokėjimo už apmokestinamųjų gaminių atliekų surinkimą, vežimą, paruošimą naudoti, naudojimą (perdirbimą) tvarka ir sutartinių įsipareigojimų vykdymo kontrolės tvarka;

2) sutartis su visomis savivaldybėmis (arba savivaldybių įsteigtais juridiniais asmenimis, kuriems pavesta administruoti komunalinių atliekų tvarkymo sistemą) dėl padangų atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo dalinio finansavimo. Šiose sutartyse turi būti numatyta padangų atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo išlaidų dalinio finansavimo tvarka, proporcinga jų užimamai rinkos daliai, sutarčių sudarymo, įsigaliojimo ir nutraukimo tvarka, savivaldybių įrengtų didelių gabaritų atliekų surinkimo aikštelių infrastruktūros plėtros ir naudojimo sąlygos.“

5 straipsnis. 3420 straipsnio pakeitimas

1. Papildyti 3420 straipsnio 1dalį nauju 2 punktu:

„2) sudaryti sutartis su visomis savivaldybėmis (arba savivaldybių įsteigtais juridiniais asmenimis, kuriems pavesta administruoti komunalinių atliekų tvarkymo sistemą) dėl padangų atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo dalinio finansavimo. Šiose sutartyse turi būti numatyta padangų atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo išlaidų dalinio finansavimo tvarka, proporcinga jų užimamai rinkos daliai, sutarčių sudarymo, įsigaliojimo ir nutraukimo tvarka, savivaldybių įrengtų didelių gabaritų atliekų surinkimo aikštelių infrastruktūros plėtros ir naudojimo sąlygos;“

2. Buvusį 3420 straipsnio 1 dalies 2 punktą laikyti atitinkamai 3 punktu.

6 straipsnis. Įstatymo įsigaliojimas ir įgyvendinimas

1.	Šis įstatymas, išskyrus šio straipsnio 2 dalį, įsigalioja 2018 m. sausio 1 d.

2.	Lietuvos Respublikos aplinkos ministras iki 2017 m. gruodžio 29 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą

Respublikos Prezidentas